Rekordan broj turista u Vašingtonu
Više od 14 hiljada ljudi, što je rekordan broj, učestvovalo je na otvaranju prvog dana Festivala cvetanja trešanja
Pravljenjem fotografija, vožnjom bicikla ili običnom šetnjom pored drvoreda trešanja, brojni posetioci slave dolazak proleća i godišnji Festival cvetanja trešanja. Vendi Kanc i njena porodica su na festivalu prvi put. Ona kaže da voli cvetanje trešanja, ali da su njene misli uz narod Japana. Džen Klark takođe je došla sa svojom porodicom. Ona se nada da će se japanski narod ubrzo oporaviti od zemljotresa i cunamija, 11. marta. „ Nacionalni festival cvetanja trešanja svake godine obeležava početak proleća u Vašingtonu. Njime se slavi više od tri hiljade stabala japanske trešnje, koje je grad Tokio poklonio Vašingtonu pre skoro 100 godina. Festival obuhvata održavanje svakodnevnih predstava na otvorenoj pozornici u blizini Tajdal Bejsina, kao i puštanje zmajeva, porodični dan za aktivnosti sa decom i drugo. Dijana Mejhju je direktorka Festivala. Ona kaže da je i dalje reč o proslavi, ali da su pojedini događaji umanjenog intenziteta. „ Dva dana pre otvaranja, organizatori su pozvali ljude da izraze podršku Japanu okupljanjem kod Vašingtonskog spomenika, i prikupljanjem pomoći. Stotine ljudi takođe su učestvovale u šetnji stazom oko Tajdal Bejsina. Tokom ceremonije otvaranja festivala, japanski ambasador u Vašingtonu izjavio je da će Japan biti zauvek zahvalan Sjedinjenim Državama. Organizatori su saopštili da je više od 14 hiljada ljudi, što je rekordan broj, učestvovalo u manifestaciji i njenom otvaranju prvog dana Festivala. „ Mejhju kaže da se na veb stranici Festivala nalazi link američkog Crvenog krsta, kako bi ljudi mogli da daju svoje priloge. Ona kaže da cvetanje trešanja simbolizuje preporod, obnovu i sada ponovnu izgradnju Japana.